Document ID: 31999D0486

KOMISJONI OTSUS,
2. juuli 1999,
millega muudetakse otsust 94/269/EÜ, milles sätestatakse Colombiast pärit kalatoodete impordi eritingimused
(teatavaks tehtud numbri K(1999) 1826 all)
(EMPs kohaldatav tekst)
(1999/486/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded,1 viimati muudetud direktiiviga 97/79/EÜ,2 eriti selle artiklit 11,
ning arvestades järgmist:
(1) Komisjoni 8. aprilli 1994. aasta otsuse 94/269/EÜ (milles on sätestatud Colombiast pärit kala- ja akvakultuuritoodete impordi eritingimused)3 artikliga 1 määratakse kindlaks, et Ministerio de Salud - Divisin de Alimentos on Colombia pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
(2) Pärast Colombia valitsuse ümberkorraldamist on kalatoodete veterinaarsertifikaatide eest vastutav asutus Ministerio de Salud - Divisin de Alimentos muudetud asutuseks Instituto Nacional de Vigilancia de Medicamentos y Alimentos (INVIMA) ning see uus asutus on võimeline tõhusalt kontrollima kehtivate õigusaktide kohaldamist. Seepärast on vaja muuta otsusega 94/269/EÜ määratud pädeva asutuse nime.
(3) Otsuse 94/269/EÜ sõnastus on otstarbekas ühtlustada hiljem vastu võetud komisjoni otsuste sõnastustega, milles sätestatakse teatavatest kolmandatest riikidest pärit kala- ja akvakultuuritoodete impordi eritingimused.
(4) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Komisjoni otsust 94/269/EÜ muudetakse järgmiselt.
1. Artikkel 1 asendatakse järgmisega:
"Artikkel 1
Instituto Nacional de Vigilancia de Medicamentos y Alimentos (INVIMA) on Colombia pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele."
2. Artikkel 2 asendatakse järgmise sõnastusega:
"Artikkel 2
Colombiast pärit kala- ja akvakultuuritooted peavad vastama järgmistele tingimustele:
1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele;
2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt;
3. välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema märgitud kustumatult sõna "COLOMBIA" ja päritoluettevõtte, kalatöötlemislaeva, külmhoone või külmutuslaeva loa- või registreerimisnumber."
3. A lisa asendatakse käesoleva määruse lisaga.
Artikkel 2
Käesolev otsus on adresseeritud liikmesriikidele.
Brüssel, 2. juuli 1999

Labels: 0
3
18
6